
БАСПАСӨЗ РЕЛИЗІ

«Қазақстан Республикасы Ұлттық Банкі Басқармасының 
кейбір қаулыларына өзгерістер мен толықтырулар енгізу туралы» Қазақстан Республикасы Ұлттық Банкінің Басқармасы қаулысының жобасын әзірлеу туралы

2026 жылғы «__» ___________	Астана қ.


Қазақстан Ұлттық Банкі төлемдер және цифрлық активтер мәселелері бойынша «Қазақстан Республикасы Ұлттық Банкі Басқармасының кейбір қаулыларына өзгерістер мен толықтырулар енгізу туралы» Қазақстан Республикасы Ұлттық Банкінің Басқармасы қаулысының жобасы (бұдан әрі – Қаулының жобасы) әзірленгені туралы хабарлайды.
Қаулының жобасы «Қазақстан Республикасының кейбір заңнамалық актілеріне атқарушылық іс жүргізуді жетілдіру мәселелері бойынша өзгерістер мен толықтырулар енгізу туралы» 2026 жылғы 24 маусымдағы № 325-VIII ҚРЗ және «Қазақстан Республикасының кейбір заңнамалық актілеріне қаржы нарығын жетілдіру және цифрландыру, банкроттық, сондай-ақ мемлекеттік органдарды бағалау мәселелері бойынша өзгерістер мен толықтырулар енгізу туралы» 2026 жылғы «___» ______ Қазақстан Республикасының Заңдарына сәйкес келтіру мақсатында әзірленді.
Қаулы жобасы оңалту және банкроттық туралы заңнамаға сәйкес өкілеттіктерді жүзеге асыратын әкімшіге борышкердің мүлкін сатудан түскен ақшаны есепке жатқызу үшін ағымдағы шотты ашу үшін құжаттар тізбесін, алименттерді үшінші тұлғалардың өндіріп алудан қорғау тәртібін нақтылауды, сондай-ақ сілтемелерді өзектендіруді және өзге де байланыстыру нормаларды енгізуді көздейді.
Қаулы жобасының негізгі мазмұны қамтылған ақпараттық кестемен «Ашық НҚА» порталында https://legalacts.egov.kz/arm/admin/viewcard?id=15896977 сілтемесі бойынша танысуға болады.


Толығырақ ақпаратты мына телефон арқылы алуға болады:
+7 (7172) 77-55-77 (1741)
e-mail: press@nationalbank.kz
www.nationalbank.kz

